Diari Oficial de la Generalitat Valenciana


Sumari del DOGV 3164, del 19-01-1998 (1997/13651)

RESOLUCIÓ de 3 de desembre de 1997, de la Direcció General de Treball, per la qual es disposa el Registre i Publicació del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3164

Data del DOGV
:   19-01-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1997/13124


Data del document
:   03-12-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 3 de desembre de 1997, de la Direcció General de Treball, per la qual es disposa el Registre i Publicació del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana. [1997/X13035]
  
Vist el text articulat del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, presentat davant aquesta Direcció General el dia 21 de novembre de 1997, firmat en data 10 de novembre de 1997, d'una part per la representació empresarial, per l'Associació Interprofessional Comitè de Gestió de Cítrics (AICGC), i d'una altra, en representació dels treballadors, per la Federació de Treballadors de la Terra del País Valencià d'UGT i la Federació del Camp de CCOO, i de conformitat amb allò que s'ha disposat en l'article. 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball, conforme a les competències que té transferides segons Reial Decret 4105/82, de 29 de desembre,
  
ACORDA
  
Primer
  
Ordenar la seua inscripció en el Registre de Convenis Col·lectius de Treball d'aquesta Direcció General, i el Dipòsit del text original del Conveni, amb notificació a la Comissió Negociadora.
  
Segon
  
Disposar la seua publicació en el Diari Oficial de la Generalitat Valenciana.
  
València, 3 de desembre 1997.- El director general de Treball: Román Ceballos Sancho.
  
Conveni col·lectiu de manipulació i envasament
  
de cítrics fruites i hortalisses per a la
  
Comunitat Valenciana (1997 al 2000)
  
Article 1. Àmbit territorial
  
Les bases d'aquest conveni s'aplicaran a tot el territori de la Comunitat Valenciana.
  
Article 2. Àmbit funcional
  
Aquest conveni col·lectiu s'aplicarà a totes les empreses l'activitat de les quals consistisca en la selecció, manipulació i envasament de fruits cítrics per a la seua comercialització al mercat nacional o per a la seua exportació. En l'àmbit funcional del conveni quedaran incloses també les activitats de selecció, manipulació i envasament de fruites i hortalisses realitzades per les empreses l'activitat principal de les quals consistisca en la manipulació de cítrics. En el cas que es realitzen les tres activitats de manipulació de cítrics, de fruites i d'hortalisses, es considerarà que és majoritària l'activitat de cítrics quan ho siga respecte a les altres dues activitats preses cada una per separat.
  
Article 3. Àmbit personal
  
Aquest conveni s'aplicarà a tots els treballadors que presten els seus serveis laborals a les empreses incloses en els seus àmbits funcional i territorial, qualsevol que siga la modalitat del seu contracte de treball.
  
Article 4. Àmbit temporal
  
1. La vigència d'aquest conveni tindrà una duració de tres anys.
  
2. Els efectes del conveni s'iniciaran el dia 1 de setembre de 1997 amb independència de la data en què es publique en el DOGV.
  
3. Si alguna de les parts negociadores no denuncia aquest conveni col·lectiu amb una antelació mínima de tres mesos a la data del seu venciment, o a la de les seues possibles pròrrogues, el conveni es prorrogarà per successius períodes anuals.
  
Article 5. Rendiments
  
1. A fi de millorar la productivitat de les empreses i amb això contribuir al manteniment del màxim volum d'ocupació, les empreses podran establir uns nivells de rendiment normals en les tasques bàsiques dels magatzems de manipulació i d'envasament, mitjançant acords amb els representants dels treballadors.
  
2. Els acords sobre rendiments en el treball a què puguen arribar les empreses i els representants dels seus treballadors, es reflectiran per escrit. Una còpia de l'acord haurà de ser enviada per l'empresa, o els representants del personal, a la Comissió Paritària per a l'aplicació i la interpretació d'aquest conveni col·lectiu. A la vista del contingut de l'acord sobre rendiments laborals, la Comissió Paritària emetrà un dictamen respecte al seu ajust amb les clàusules del Conveni Col·lectiu. En tot cas, qualsevol dels sindicats representats en la Comissió Paritària tindrà la facultat per a exercitar les accions legals que considere oportunes per a impugnar els acords amb què puguen estar disconformes.
  
Una vegada establit, el sistema tindrà caràcter provisional per un període de 30 dies perquè la Comissió Paritària comprove si els rendiments són assolibles i responen als criteris que van determinar-ne la implantació.
  
3. Els rendiments mínims acordats per ambdues parts, s'aplicaran als treballadors. Per acord entre les empreses i els representants dels seus treballadors, es podran implantar sistemes de remuneració en funció del rendiment del treball.
  
Article 6. Comissió de rendiments mínims
  
Es crea una comissió per 6 vocals empresaris i 6 treballadors/es, que seran de lliure designació de la Comissió Paritària. Aquesta comissió tindrà com a funcions, les que es determinen en l'article anterior.
  
Article 7. Condicions econòmiques
  
1. Les retribucions pactades en aquest conveni per a les distintes categories són les que figuren a les taules de salaris que com a annex s'uneixen a aquest text.
  
2. Per al personal del Grup III el salari hora serà el resultat de dividir el salari setmanal entre el nombre d'hores setmanals vigent.
  
Increment salarial
  
Per al primer any de vigència del conveni (1/9/97 a 31/8/98) els salaris tindran un increment salarial per a totes les categories del 3% sobre la taula actual.
  
En el segon any de vigència del conveni (1/09/98 a 31/08/99) l'increment salarial sobre la taula anterior serà del 3%
  
En el tercer any de vigència del conveni (1/09/99 a 31/08/2000) l'increment salarial sobre la taula anterior serà del 3%
  
Clàusula d'actualització salarial
  
En el cas que el IPC del període d'1/9/1997 a 31/08/1998 o de l'1/9/1998 a 31/081999, siga superior al 5%, s'actualitzaran les taules salarials aplicant la diferència resultant amb efecte per al segon i/o tercer any de vigència.
  
Clàusula de garantia salarial
  
Si alguna de les categories fixades en aquest conveni es quedara per davall del SMI, s'actualitzarà immediatament fins abastar el 100 per 100 d'aquest.
  
En les retribucions del Grup III, en el salari dia s'inclouen tots els conceptes salarials a què el/la treballador/a té dret, com són salari base, gratificacions extraordinàries, vacances, diumenges i festius, participació en beneficis i la resta de parts proporcionals.
  
L'import de les gratificacions extraordinàries del mes de juliol i de Nadal seran de 30 dies del salari per als treballadors fixos, dels Grups I, II, IV i V.
  
Article 8. Promoció i formació professional
  
1. Les empreses promouran la formació professional dels seus treballadors, concedint els permisos necessaris, no retribuïts, per a concórrer a exàmens, en el cas que els treballadors cursen estudis per a l'obtenció d'un títol acadèmic o professional oficialment reconegut.
  
2. Sempre que l'organització del treball ho permeta, es procedirà a l'adaptació de la jornada laboral per a possibilitar l'assistència dels treballadors a cursos de formació professional en matèries relacionades amb l'activitat que exercisquen a l'empresa.
  
3. Amb caràcter general, i en el cas que no siga imprescindible recórrer a la contractació de personal nou a l'empresa, els llocs de treball tendiran a cobrir-se amb treballadors de la mateixa empresa procedents dels nivells inferiors de cada grup professional.
  
4. Les promocions a llocs de treball de superior nivell professional, dins de l'empresa, es produiran en el marc de les facultats organitzatives de l'empresari, atenent a criteris com la formació, l'experiència professional i l'antiguitat del treballador.
  
Article 9. Categories professionals
  
Es mantenen les següents categories professionals :
  
A) Marcadors/es - Recollidors/es
  
Per a els/les corredors/es de fruita, es manté la categoria professional, amb la denominació de marcadors/es - recollidors/es, que afegit al Grup 3r de la Reglamentació i la definició de la qual és la següent:
  
Són les persones perites o pràctiques que al servei d'una empresa determinada, realitzen les operacions de contractació i de compra de fruites per a la posterior manipulació d'aquestes als magatzems de l'empresa, que coneixen perfectament les plantacions de tarongers, i amb capacitat per a determinar la producció dels horts per simple apreciació personal, tant si el tracte es tanca amb l'agricultor/a requerint ulterior aprovació de l'empresari/a, com si es vincula a aquest sense necessitat d'aquesta aprovació.
  
Aquest personal dedica la seua activitat, exclusivament, al servei de l'empresa mentre dura la campanya, realitzant al mateix temps funcions connexes o complementàries, que són : l'ordenació del treball d'arreplegada, control de les quadrilles, ordenant als capatassos d'aquestes els talls a cobrir durant cada jornada i coordinant la funció d'arreplegada perquè al magatzem hi haja constantment l'abastiment requerit a les necessitats de la comercialització. Serà assimilat als/els encarregats/des de magatzem a efecte de Seguretat Social.
  
B) Conductor/a de carretó elevador mecànic
  
És la persona degudament capacitada i autoritzada per l'empresa, que té encomanada la conducció del carretó elevador mecànic i la conservació dels elements accessoris d'aquest. Serà assimilada als fusters/es de la 1a tant a efecte de líquid a percebre com a efecte de Seguretat Social.
  
C) Encarregat/ada de màquines
  
És la persona encarregada del bon funcionament, entreteniment i conservació d'un tren de confecció, que marca el ritme de treball, i n'està encarregada de la connexió i la desconnexió. Serà assimilada als fusters/es de 1a tant a efectes de la Seguretat Social com de líquid a percebre.
  
D) Controlador/a d'entrades
  
És la persona al càrrec de la qual es troba el control de l'entrada de fruites al magatzem, la posterior classificació d'aquestes, i que controla l'existència dels estocs de fruites al magatzem. Serà assimilada als fusters/es de 1a tant a efectes de líquid a percebre com als de cotització a la Seguretat Social.
  
E) Controlador/a de càrrega i eixida
  
És la persona al càrrec de la qual es troba la classificació de les eixides i la distribució dels embarcaments. Serà assimilada als fusters/es de 1a tant a efectes de líquid a percebre com als de cotització a la Seguretat Social.
  
F) Se suprimeix la categoria professional de peó, que queda assimilada a la de cabassejador.
  
Comissió de categories professionals
  
Es crearà una comissió paritària composta per representants d'ambdues parts, que elaborarà una proposta de revisió o reestudi de les categories que s'haurien d'incloure en el conveni.
  
Aquesta comissió es reunirà almenys una vegada al mes, i haurà de concloure els seus treballs durant el primer any de vigència del conveni, i entregar les seues conclusions a la Comissió Negociadora per a la firma definitiva.
  
Article 10. Vacances
  
El personal fix dels Grups I, II i IV, afectats per aquest Conveni, tindran dret a 30 dies naturals de vacances anuals, retribuïdes, sempre que la seua antiguitat a l'empresa siga igual o superior a un any.
  
A més dels dies que a com festius figuren en el calendari laboral, en les festivitats de Setmana Santa per al personal fix seran dies de vacances el Dissabte Sant i el Dilluns següent al Diumenge de Resurrecció, en canvi es treballarà el dimarts dia complet.
  
Article 11. Jornada laboral
  
1. La jornada laboral ordinària anual serà de 1.818 hores de treball efectiu.
  
2. La jornada laboral ordinària setmanal serà de 40 hores. La distribució setmanal serà de huit hores diàries de dilluns a divendres.
  
3. Aquelles empreses que acorden amb els representants dels seus treballadors, o, si no n'hi ha, amb els sindicats firmants d'aquest conveni col·lectiu, una distribució diària diferent de huit hores al dia, hauran de reflectir-ho de forma clara en el corresponent cartell horari.
  
4. A l'entrada en vigor d'aquest conveni es determinarà el dia de descans setmanal en aquelles empreses que tingueren pactada amb anterioritat una setmana laboral de dilluns a dissabte. En defecte d'aquesta determinació, el dia de descans entre aqueixes sis jornades serà dimecres.
  
Article 12. Comissió Paritària de Vigilància
  
Les parts deliberants acorden crear la Comissió Paritària de Vigilància d'aquest conveni com a òrgan d'interpretació, conciliació obligatòria i vigilància del seu compliment.
  
Article 13. Funció de la Comissió
  
1. Interpretació autèntica del conveni i, si escau, emissió del preceptiu informe previ el plantejament de qualsevol conflicte col·lectiu.
  
2. Arbitratge dels problemes o qüestions que els siguen sotmesos per les parts o en els supòsits concretament en aquest text.
  
Especialment coneixerà dels problemes que puguen plantejar en relació amb l'aplicació de determinats centres de treball de la Llei de Jornada Màxima Legal, a petició de qualsevol de les parts, dictant laude que resolga l'assumpte plantejat. Si aquest no és acatat per les parts, la Comissió elevarà l'expedient a l'autoritat competent a fi que servisca a aquesta d'antecedent per a la resolució que corresponga.
  
Igualment haurà de substanciar les reclamacions que davant d'aquesta puga formular qualsevol productor en relació amb la seua classificació professional o sistema d'ascens vigent, resolent mitjançant laude el que considere just.
  
3. Conciliació obligatòria, davant la Comissió Paritària prèvia al plantejament de qualsevol conflicte col·lectiu.
  
4. Vigilància del compliment del pacte.
  
5. Estudi de l'evolució de les relacions entre la parts contractants, donant especial importància a la classificació del personal per la seua responsabilitat, capacitació i esforç.
  
La Comissió velarà perquè les empreses i els/les treballadors/es es troben afiliats/des i cotitzen a la Seguretat Social realitzant els tràmits necessaris perquè als magatzems tots/es els/les productors/es i les empreses complisquen amb les obligacions imposades per les disposicions sobre Seguretat Social.
  
6. L'estudi i aprovació si escau, de les mesures proposades per la Comissió de Rendiment que tinga com a finalitat la millora d'aquests.
  
7. Assumir l'obligació de dirimir aquelles situacions que puguen crear-se a la posada en pràctica per a l'aplicació de l'antiguitat amb anterioritat al 1r de novembre de 1975, com així mateix les que pogueren plantejar-se a partir d'aquesta data.
  
8. Totes les altres activitats que tendisquen a la major eficàcia pràctica del conveni.
  
Article 14. Activitats de la Comissió Paritària
  
Les funcions i activitats que té atribuïdes la Comissió Paritària de Vigilància, exigeixen omplir inexcusablement el tràmit de conciliació prèvia davant d'aquesta, en tots els problemes col·lectius que puguen plantejar-s'hi, especialment els de conflicte col·lectiu, caldrà emetre el preceptiu informe si no hi ha acord.
  
En cas de dubte, la Comissió elevarà consulta l'autoritat laboral.
  
Article 15. Adreça de la Comissió Paritària de Vigilància
  
La Comissió Paritària de Vigilància tindrà la seua adreça, indistintament, a la Secretaria de la Comissió. Per part empresarial la AICGC, amb seu social en Monges de Santa Caterina, 8-4a de València i per part dels sindicats: UGT-FTT c/ Arquitecte Mora, 7-2é València i la Federació del Camp de CCOO Pl/ Nàpols i Sicília, 5-2é de València.
  
Article 16. Composició de la Comissió Paritària de Vigilància
  
La Comissió Paritària es compondrà de deu membres titulars i deu suplents. Cinc membres titulars i cinc suplents seran designats, respectivament, per cada una de les dues parts, empresarial i sindical, signants d'aquest conveni col·lectiu. Els vocals elegiran d'entre ells a qui haja de realitzar les funcions de secretari en cada reunió. Podran assistir a les reunions assessors sense dret a vot.
  
Article 17. Del/ De la president/a i secretari/ària
  
El/la president/a i secretari/ària de la comissió seran els que aquesta designe d'entre els seus membres.
  
Article 18. Dels membres de la Comissió
  
Els/ membres empresaris/es i treballadors/es seran elegits per les respectives organitzacions.
  
Article 19. Dels assessors/es
  
Els/les assessors/es jurídics/ques seran designats lliurement per les representacions respectives.
  
Article 20. Creació de comissions comarcals i locals
  
Amb estricta dependència de la Comissió Paritària que podrà delegar totes o part de les seues funcions, es crea a les localitats on hi haja magatzems de taronja i es reclame la seua necessitat, totes les comissions paritàries comarcals o locals que siguen necessàries per al millor compliment dels fins del conveni.
  
Article 21. Composició de comissions comarcals i locals
  
Les comissions comarcals o locals es compondran de huit vocals (quatre per cada part), nomenats en la mateixa forma que s'assenyala per a la Comissió Paritària.
  
Article 22. Presidència i Secretaria
  
La presidència i secretaria d'aquestes comissions paritàries recauran en les persones que elegisquen els vocals designats.
  
Article 23. Premi antiguitat
  
1. Des de l'1 de setembre de 1997 queda suprimit el complement personal d'antiguitat que, amb la denominació de Plus d'antiguitat, es regulava en l'article del mateix nombre de l'anterior conveni col·lectiu. A partir de la data mencionada, ja no generaran dret a aquest plus d'antiguitat, ni els treballadors que actualment presten els seus serveis a les empreses del sector de manipulació de cítrics ni els treballadors que siguen contractats, per primera vegada, amb posterioritat a aquesta data.
  
2. Els treballadors mantindran el dret a percebre, o a seguir percebent, els imports corresponents a antiguitat que per aquest concepte salarial els corresponga cobrar a l'entrada en vigor d'aquest conveni col·lectiu, en la data de l'1 de setembre de 1997. Igualment mantindran el percentatge per quinquennis a què tinguen dret a la indicada data de l'1 de setembre de 1997.
  
3. Els treballadors fixos i fixos discontinus que, a l'1 de setembre de 1997, tinguen adquirits des d'un fins quatre anys d'antiguitat -en aplicació d'allò que s'ha regulat fins ara pel conveni en aquesta matèria-, tindran dret a percebre, per tota la duració de la seua relació laboral amb l'empresa, un 1,67% del salari hora professional per cada any d'antiguitat adquirit dins de les quatre temporades immediatament anteriors a la campanya 1997/98; aquells treballadors que cobraven el plus d'antiguitat calculant el percentatge sobre el salari base, percebran el concepte salarial a què es refereix aquest article aplicant el tant per cent que corresponga sobre el salari base; quan es tracte d'empreses que no hagen pagat el plus d'antiguitat a la data d'entrada en vigor d'aquest conveni, el concepte previst en aquest apartat s'abonarà sobre el salari hora professional.
  
4. L'import previst en el punt anterior se sumarà al que, si escau, ja percebien per concepte d'antiguitat els treballadors, i l'import conjunt quedarà consolidat com un complement salarial ad personam. Aquest complement retributiu tindrà una duració indefinida, i la seua quantia, que no serà absorbible ni compensable, s'actualitzarà amb els mateixos increments percentuals que experimente el salari en el futur.
  
5. L'esmentat complement salarial que ara s'extingeix es reflectirà en els rebuts de salaris amb la denominació de complement d'antiguitat consolidada.
  
6. Aquest pacte respecta allò que s'ha disposat sobre el plus d'antiguitat en l'Acord de Substitució de la Reglamentació de Treball del Manipulació de Cítrics, atès que l'article 21 d'aquest remet, amb caràcter prioritari i excloent, la regulació d'aquest complement salarial personal a la negociació col·lectiva d'àmbit territorial inferior a l'estatal.
  
7. En l'annex a la taula salarial figuren els imports concrets de plus d'antiguitat, derivats de l'aplicació del punt d'aquest article que corresponen, des d'un fins quatre anys d'antiguitat, per a cada una de les categories professionals.
  
Complement de compensació del plus d'antiguitat
  
8. El plus d'antiguitat que, des de la vigència d'aquest conveni, queda derogat, es compensa amb un complement salarial que percebran tots els treballadors, siguen fixos, fixos discontinus o eventuals.
  
9. Aquest complement, que no serà absorbible ni compensable, s'aplicarà durant els tres anys de vigència del conveni col·lectiu, i estarà incorporat des del primer any de vigència del conveni, al salari hora professional que figura en l'annex.
  
10. La seua quantia serà d'un 3% en el primer any de duració del conveni, d'un 3% en el segon any i d'un 3% en el tercer any. Aquests percentatges s'aplicaran, en el segon i tercer anys, al salari hora professional degudament actualitzat.
  
Article 24. Llicència per matrimoni
  
Si durant el transcurs de la campanya contrau matrimoni l'home o dona treballadors/es fixos discontinus o de temporada, s'ajustarà, quant a permisos, al que regula l'article 37.3 apartat A) de l'Estatut dels Treballadors.
  
Article 25. Ajuda per defunció
  
Els/les treballadors/es fixos discontinus o de temporada que estiguen al servei de l'empresa quan ocórrega la seua mort, i tinguen reconegut un quinquenni d'antiguitat hauran de percebre els drethavents un subsidi de defunció de 30 dies de sou total a Castelló i de 15 dies a València.
  
Tindran dret a aquesta ajuda, el viudo o viuda o parent del mort/ que convisquera amb ell o ella habitualment. En cas de no conviure amb el/la mort/ als anteriors familiars citats, s'abonarà aquest subsidi a aquelles persones que demostren haver satisfet les despeses ocasionades pel sepeli.
  
Article 26. Salari hora professional
  
El salari hora professional dels/de les treballadors/es afectats/des pel present conveni, és l'inclòs sota aquesta denominació en la corresponent columna de les taules salarials aprovades per al Grup III, i a la columna de les aprovades per als Grups I, II, IV i V.
  
El salari hora professional incrementat amb l'antiguitat corresponent a cada productor, servirà com a base per a calcular el valor de l'hora extraordinària que a cada un haja d'abonar-se.
  
Article 27. Absorbilitat
  
Qualsevol augment que es produïsca haurà de tenir-se en compte per a la seua absorció durant la vigència d'aquest conveni.
  
Article 28. Garanties personals
  
Es respectaran les condicions individuals més beneficioses que el personal afectat pel present conveni vinga gaudint en l'actualitat.
  
Article 29. Seguretat i higiene en el treball
  
1. Els delegats de Prevenció exerciran les seues funcions a càrrec del crèdit d'hores mensuals que els corresponga en la seua condició de membres del Comitè d'Empresa o Delegats de Personal.
  
2. No obstant la regla general abans expressada, no s'imputarà a aquest crèdit horari mensual el temps dedicat a :
  
a) Les reunions del Comitè de Seguretat i Salut;
  
b) Les reunions convocades per l'empresa en matèria de prevenció de riscos;
  
c) Acompanyar els tècnics en les avaluacions de caràcter preventiu del medi ambient de treball, i als inspectors de Treball en les visites i verificacions que realitzen als centres de treball, per a comprovar el compliment de la normativa sobre prevenció de riscos laborals ; i
  
d) Ser informats per l'empresa sobre els danys produïts en la salut dels treballadors, una vegada que l'empresa n'haja tingut coneixement.
  
Article 30. Canvi de torn i lloc de treball
  
Tindran dret a canvi de torn i lloc de treball les treballadores que estiguen en període de gestació, sense pèrdua de la seua retribució salarial.
  
Article 31. Horaris
  
Les empreses estan obligades a omplir l'horari de treball.
  
Article 32. Cotitzacions a la Seguretat Social
  
A l'efecte de cotització, qualsevol que és el nombre d'hores que es treballe diàriament, la base de cotització tindrà almenys la quantia mínima que estiga vigent en cada moment, sense perjuí de les contractacions a temps parcial.
  
Quant a la part proporcional a afegir als dies treballats, s'ajustarà a allò que s'ha disposat en l'Ordre Ministerial de 30 de maig de 1991.
  
Article 33. Nòmines
  
És obligació de l'empresa estendre tots els mesos els rebuts individuals justificatius del pagament del salari per duplicat amb subjecció al model oficial aprovat a l'efecte pel Ministeri de Treball, entregar un exemplar al treballador/a al temps de fer efectiu el seu salari i arxivar l'altre exemplar a l'empresa, ambdós exemplars firmats per cada interessat i segellats per l'empresa.
  
Article 34. Lloc per a anuncis
  
Les empreses facilitaran a les diferents organitzacions sindicals lloc adequat, dins dels centres de treball, per a col·locar els butlletins d'informació i propaganda de cada sindicat amb implantació a l'empresa.
  
Article 35. Vinculació a normes
  
En allò que no disposa aquest conveni col·lectiu, serà d'aplicació l'Acord de Substitució de la Reglamentació Nacional de Treball del Manipulació de Cítrics, subscrit en data 3-7-1997.
  
Article 36. Pas d'eventuals a fixos discontinus
  
Els/les treballadors/es eventuals passaran a la condició de fixos discontinus quan hagen realitzat dues campanyes de 30 dies de treball com a mínim; quan no s'hagen abastat els 30 dies en una campanya tindran la preferència per a ser contractats sense pèrdua de la condició d'eventual.
  
Article 37. Garanties sobre ordenació del treball
  
La regulació de l'ordenació del treball s'ajustarà a les següent regles:
  
a) No contractar eventuals mentre hi haja fixos discontinus sense cridar.
  
b) No fer hores extraordinàries els fixos discontinus mentre romanguen sense cridar a altres d'igual condició.
  
c) Cridar per ordre d'antiguitat, dins de cada categoria professional, i donar d'alta a mesura que es necessite fins que es puga esgotar la jornada, i quan no siga possible donar treball durant 6 dies en dues setmanes seguides o 15 dies en el període d'un mes, es prescindirà del personal de menor antiguitat amb baixa en la Seguretat Social, per disminució del producte.
  
És a dir, els/les treballadors/es causaran altes i baixes en l'empresa en funció de la prestació laboral real i per les necessitats de la producció. Adaptant la plantilla al treball real i cursant la baixa definitiva en la campanya del personal afectat per disminució del producte o finalització de temporada, per a afavorir que el personal que no puga treballar amb un mínim de continuïtat puga accedir a altres treballs.
  
d) En relació amb els treballs de posada en marxa i finalització de campanya, s'ajustarà a allò que s'ha disposat en l'article 20 del RD 1563/1995 de 21 de setembre sobre jornades especials de treball.
  
Article 38. Model de la Seguretat Social TC1 I TC2
  
Les empreses exposaran en lloc destacat del centre de treball, els últims justificants de cotització de Règim General de la Seguretat Social i aquests documents estaran a disposició de l'òrgan de representació dels/ de les treballadors/es.
  
Article 39. Borsa d'hores
  
Els/les representants legals dels/ de les treballadors/es podran crear una borsa d'hores sindicals del total de les hores que mensualment li corresponen a cada un, podent fer ús d'elles un, o diversos, dels components, sense ultrapassar les hores acumulades, i sense pèrdua de la seua remuneració i cotització i d'acord amb la següent escala:
  
A) Centres fins 5 Representants: 50 hores.
  
B) Centres de 9 Representants: 75 hores.
  
C) Centres de 13 representants i menys de 350 treballadors/es: 90 hores.
  
Les hores de l'escala anterior seran acumulables a les que individualment corresponguen als representants en què recaiga l'acumulació.
  
D) Centres de 13 o més representants i més de 350 treballadors/es: en aquest cas es podrà acumular el nombre d'hores necessari perquè un representant sindical quede totalment rellevat del treball, sense perjuí de la seua remuneració. La resta de les hores podrà acumular-se en els/as altres representants amb el mateix límit d'acumulació establit en l'apartat A).
  
Per a exercitar aquest dret hauran de comunicar-ho amb 10 dies d'antelació, i així mateix quan l'acumulació desaparega o es modifique.
  
Article 40. Hores extraordinàries
  
1. Es consideraran hores extraordinàries les que excedisquen de la jornada setmanal de 40 hores i les que superen la jornada laboral diària conforme a l'article 11 d'aquest conveni.
  
2. La retribució de l'hora extraordinària serà la que resulte d'aplicar un increment del 75% al salari hora professional del treballador incrementat amb el plus d'antiguitat i el complement de compensació per antiguitat.
  
3. Mitjançant acord entre les empreses i els treballadors, les hores extraordinàries realitzades podran ser abonades amb l'import que corresponga, o ser compensades per temps de descans equivalent en els quatre mesos següents a la seua realització, en aquest cas no computaran per a la determinació del nombre anual màxim de 80 hores extraordinàries. A falta d'acord sobre la seua compensació per descans equivalent, correspondrà el pagament de les hores extraordinàries efectuades.
  
4. Les parts negociadores d'aquest conveni, atenent a les peculiaritats productives del sector de manipulació de fruits cítrics, pacten expressament que es consideraran hores extraordinàries estructurals les que siguen necessàries per a atendre comandes imprevistes, períodes punta de producció, absències imprevisibles del personal i aquelles altres circumstàncies, així mateix de caràcter estructural, derivades de les exigències que planteja la manipulació de fruits cítrics i, si escau, de fruites i hortalisses, per a la seua comercialització en fresc.
  
5. Les hores estructurals, la realització de les quals, com el seu mateix concepte exigeix, no pot ser substituïda per les empreses utilitzant les modalitats de contractació temporal i que, per consegüent, o bé es treballen o, en un altre cas, es procedeix a paralitzar l'activitat productiva de les empreses, no computaran per a la determinació del límit màxim anual d'hores extraordinàries realitzable per cada treballador.
  
6. Les parts, sindical i empresarial, expressen, de mutu acord, la voluntat de mantenir i incrementar el nivell d'ocupació en aquest sector d'activitat. A tal fi es propiciarà la no- realització d'hores extraordinàries i, en tot cas, la disminució de les realitzades.
  
Article 41. Visites a la consulta del metge
  
Els treballadors/es tindran dret a 16 hores retribuïdes per campanya sense límit mensual i els fixos de 24 hores a l'any amb un límit de 2 hores al mes per a visites a la consulta del metge de la Seguretat Social, sempre que aquesta consulta coincidisca amb l'horari de treball. Aquestes hores seran remunerades prèvia justificació davant l'empresa.
  
Igualment tindrà dret a aquest permís bé la treballadora o el treballador, que acompanye un fill menor, al pediatre.
  
Les hores de consulta al metge especialista seran retribuïdes sense límit.
  
Aquest dret serà efectiu sempre que la consulta mèdica coincidisca amb l'horari de treball.
  
Article 42. Treballadors absents al principi de la campanya
  
1. Els treballadors fixos discontinus que, en el període entre dues campanyes, subscriguen contractes per a: 1) treballar en la verema; 2) treballar en el context de plans d'ocupació subvencionats per les administracions públiques; 3) i, en general, concerten contractes laborals de qualsevol tipus excepte si es tracta de realitzar activitats de manipulació de fruites i hortalisses, podran retardar la reincorporació al seu lloc laboral fins un màxim de quinze dies laborables següents a la data de la crida al treball a l'inici de la campanya, en atenció a no haver finalitzat encara els esmentats contractes de treball.
  
2. Serà requisit indispensable perquè els treballadors puguen acollir-se a aquesta flexibilitat en la seua incorporació al començament de campanya, que hagen avisat del seu propòsit a l'empresa, amb quinze dies d'antelació a la data coincident amb la d'inici de l'anterior campanya, i que aporten la còpia del contracte que haurà de complir les condicions indicades en l'anterior paràgraf.
  
3. Les empreses no estaran obligades a reconèixer aquest dret de reincorporació tardana, en cada campanya, més que a un màxim d'un cinc per cent dels treballadors fixos discontinus de cada categoria professional.
  
4. En el cas que, en alguna empresa, aquest límit del cinc per cent es manifestara insuficient per a atendre les peticions dels seus treballadors, aquesta qüestió podrà ser plantejada pels treballadors afectats davant la Comissió Paritària del conveni, que es pronunciarà respecte d'això procurant conciliar els interessos de l'empresa i dels treballadors.
  
Article 43. Mitjans de transports (per a la província de Castelló)
  
Les empreses posaran a disposició dels/de les treballadors/es els mitjans de transport necessaris, quan per raó de la seua contractació així ho exigisquen les disposicions legals vigents, o abonaran aquestes despeses en metàl·lic.
  
Article 44. Formació contínua
  
En els plans de formació agrupats les empreses que hi participen i col·loquen a més de cent treballadors hauran d'informar de les condicions del Pla Agrupat en qüestió als representants dels seus treballadors, i acreditar que s'ha produït aquesta informació davant la Comissió Paritària Sectorial corresponent de l'Acord Nacional de Formació Contínua. Els representants podran emetre informe en el termini de quinze dies.
  
Article 45. Permisos no retribuïts
  
1. Es concediran permisos no retribuïts fins 10 dies, ampliables de mutu acord fins 15 dies. En cada moment, els permisos concedits no ultrapassaran el 5% de la plantilla. Aquests permisos hauran de ser justificats degudament.
  
2. Els treballadors fixos i fixos discontinus tindran dret a permisos no retribuïts per a atendre a familiars fins el segon grau de consanguinitat o afinitat.
  
3. El treballador sol·licitant del permís haurà d'informar a la seua empresa de les circumstàncies concretes que justifiquen la concessió d'aquest permís, amb indicació del nom del familiar afectat i del seu grau de parentiu amb el treballador.
  
4. No podrà acollir-se a aquest permís, en cada campanya, un nombre de treballadors que supere el cinc per cent dels que integren cada categoria professional a l'empresa.
  
5. La duració del permís no podrà excedir de la meitat de la duració de la campanya anterior a l'empresa.
  
6. La incorporació al treball es produirà d'una manera automàtica una vegada haja cessat la circumstància que va motivar el permís, o es complisca el termini de duració.
  
7. En el cas que en alguna empresa aquest limite del 5% es manifestara insuficient per a atendre les peticions dels seus treballadors, aquesta qüestió podrà ser plantejada amb els treballadors afectats davant la Comissió Paritària del Conveni, la qual es pronunciarà respecte d'això procurant conciliar els interessos de l'empresa i dels treballadors
  
Article 46. Excedències
  
I. Excedències per maternitat
  
Les excedències per maternitat podran ser sol·licitades i gaudides indistintament pel pare o la mare per a la cura del fills/es. La duració d'aquesta excedència podrà ser fins 3 anys sense la pèrdua dels drets que hagueren adquirit els treballadors/es que es troben en aquesta situació.
  
El permís per adopció serà pel mateix període que per maternitat o paternitat.
  
La reincorporació al treball en els casos d'excedència per maternitat o paternitat durant el segon i el tercer any de l'excedència serà automàtica.
  
Els treballadors que gaudisquen d'aquest permís per maternitat podran anticipar la reincorporació al seu lloc de treball, sense necessitat d'esgotar el període per al qual hagueren sol·licitat l'excedència. Per a això serà necessari que donen avís a l'empresa del seu propòsit de tornar al seu lloc de treball, amb una antelació mínima de deu dies naturals a la data del seu reingrés anticipat.
  
II. Excedències voluntàries de menys de 2 anys
  
1. Els treballadors fixos discontinus que hagen treballat, almenys, durant una campanya, podran sol·licitar una excedència voluntària amb una duració de fins dos anys.
  
2. Aquest dret no podrà ser exercitat de nou pel treballador fix discontinu, fins que hagen transcorregut, com a mínim, quatre anys des de la finalització de l'anterior excedència.
  
3. Aquest dret d'excedència voluntària no podrà ser gaudit, al mateix temps, per un nombre de treballadors fixos discontinus que supere el cinc per cent dels treballadors de la mateixa categoria professional del sol·licitant en el seu centre de treball.
  
4. Aquesta excedència voluntària només atorgarà al treballador el dret preferent a reingressar quan finalitze, en la primera vacant que hi haja o es produïsca, de la seua categoria professional.
  
5. S'aplicarà el règim comú en les excedències voluntàries de 2 a 5 anys.
  
Article 47. Locals sindicals i taulers d'anuncis
  
A les empreses les característiques de les quals ho permeten, es posarà a disposició dels delegats/des de Personal o del Comitè d'Empresa i seccions sindicals, un local adequat on puguen desenvolupar les seues activitats, així com un tauler d'anuncis.
  
Article 48. Seccions sindicals
  
En matèria de seccions sindicals, les parts firmants d'aquest conveni col·lectiu, es remeten a la Llei Orgànica del Llibertat Sindical (LOLS).
  
Article 49. Nomenament dels membres de la Comissió Paritària de Vigilància
  
Les parts signatàries d'aquest conveni col·lectiu, sindical i empresarial, designen els següents membres titulars de la Comissió Paritària:
  
Per UGT-FTT: José Vicente Esteve Giner, Manuel Delgado Sevilla, Carmen Martínez Lafuente.
  
Per CCOO-F.CAMP:
  
Vicente Navalón Camarasa, Soledad Montaner Huercio.
  
Per AICGC:
  
José Castell Navarro, Vicente Fenollar Gisbert, Fco. José Martínez Serrano, Enrique Ribes Campos, Vicente Izquierdo Sanz.
  
Article 50. Control d'entrada i eixida del treball
  
Les empreses, a petició dels representants dels seus treballadors, establiran mitjans que permeten deixar constància de les hores d'entrada i eixida, al centre de treball, de cada treballador.
  
Article 51. Roba de treball
  
Les empreses facilitaran roba de treball als treballadors fixos, fixos discontinus i eventuals quan les faenes que realitzen siguen marcadament brutes o produïsquen un acusada deterioració de la seua roba personal. La roba de treball serà reemplaçada per una altra nova quan estiga gastada per l'ús. Els treballadors estan obligats a utilitzar la roba de treball. L'incompliment d'aquesta obligació d'usar la roba de treball, constituirà falta laboral. Les discrepàncies que, en aquesta matèria, puguen suscitar-se entre les empreses i els representants dels seus treballadors, seran plantejades davant el Gabinet Tècnic Provincial de Seguretat i Higiene en el Treball.
  
Article 52. Instal·lació i adequació de maquinària
  
Les empreses informaran als delegats de Prevenció, o, si no n'hi ha, als representants del personal, la instal·lació de nova maquinària, o modificació notable de l'existent, amb caràcter previ a la posada en pràctica d'aquestes mesures.
  
Els treballadors tindran dret a realitzar propostes a les empreses, directament o per mitjà dels delegats de Prevenció, dirigides a la millora dels nivells de protecció de la seguretat i salut a l'empresa.
  
Article 53. Salari en jornada completa
  
En els treballs de manipulació de cítrics, si es treballara una jornada diària inferior a l'ordinària, per circumstàncies alienes a la voluntat de l'empresa i els treballadors, s'abonarà, com a mínim, el salari corresponent a quatre hores de treball. Aquesta norma no s'aplicarà quan hi haja contracte a temps parcial on s'incloga una jornada laboral diària inferior a quatre hores.
  
CLÀUSULES ADDICIONALS
  
Primera
  
Durant la vigència d'aquest conveni col·lectiu, la conversió de contractes de duració determinada o temporal, inclosos els contractes formatius, en contractes per al foment de la contractació indefinida -que es preveu en la Disposició Addicional Primera del Reial Decret-Llei 8/1997, de 16 de maig-, s'ajustarà als condicionaments previstos en aquest Reial Decret-Llei 8/1997.
  
Segona
  
Durant el primer any de vigència d'aquest conveni, les parts signatàries d'aquest negociaran l'adequació de les categories professionals, que actualment hi figuren, a l'estructura professional regulada en el títol segon de l'Acord de Substitució de la Reglamentació Nacional de Treball del Manipulació de Cítrics, subscrit en data 3 de juliol de 1997.
  
Tercera. Clàusula de no-vinculació salarial
  
Aquelles empreses que a l'entrada en vigor d'aquest conveni col·lectiu es troben en situació econòmica de pèrdues que pogueren danyar la seua estabilitat econòmica, i repercutir en la competitivitat d'aquestes com a conseqüència de l'aplicació de l'increment salarial pactat en aquest conveni i una vegada reconegudes i constatades per treballadors/es i empreses, i amb l'objectiu prioritari de mantenir els actuals nivells d'ocupació, podran desvincular-se de l'increment salarial pactat en aquest conveni.
  
El procediment per a això serà el següent:
  
1. Les empreses que vulguen acollir-se a la clàusula de no-vinculació salarial, hauran de comunicar-ho a la Comissió Paritària del conveni dins dels deu dies naturals següents a l'entrada en vigor d'aquest.
  
2. A l'empresa haurà d'existir la figura del representant legal dels treballadors/es, o siga delegats de personal, comitès d'empresa o delegats sindicals.
  
3. Les empreses hauran d'entregar a la representació legal dels treballadors/es i a la comissió paritària del conveni col·lectiu, la documentació acreditativa de la situació que motiva la necessitat de la no-vinculació.
  
4. En aquesta documentació hauran de constar com a mínim els balanços i els comptes de resultats auditats dels últims cinc anys, així com les previsions anuals, plans de futur, cartera de comandes i situació financera.
  
5. Una vegada constatada la situació de l'empresa, la comissió paritària acordarà l'aplicació quantitativa de aquesta clàusula de no-vinculació, o siga l'increment salarial a aplicar a aquesta empresa.
  
6. En el cas de disconformitat en la Comissió Paritària, ambdues parts se sotmetran als tràmits de mediació i/o autoritat laboral.
  
7. Els acords en aquestes empreses hauran de fer constar el percentatge d'increment salarial que no s'aplicarà i les formes i terminis de recuperació que es pacten, les taules salarials per al següent any es calcularan amb l'increment salarial d'aquest any aplicat.
  
8. L'aplicació d'aquesta clàusula suposarà el manteniment de la totalitat de la plantilla de l'empresa, durant la vigència del conveni. Cas de no respectar-se aquest punt, l'empresa estarà obligada a aplicar l'increment salarial pactat en el conveni des del primer dia de la seua entrada en vigor.
  
Composició de la comissió negociadora
  
Pels sindicats
  
Per Ccoo-Camp
  
 Jorge M. Caparrós Fajardo
  
 Miquel Boscà Mascarell
  
 Teresa Guillem Such
  
 Trinidad Maño Castelló
  
 José Nicolás Almiñana
  
Assessors:
  
 Lluís Molina I Candel
  
 Vicent Navalón Camarasa
  
 Soledad Montaner Huercio
  
Per Ftt-Ugt
  
 José Vicente Esteve Giner
  
 José Manuel Delgado Sevilla
  
 Carmen Martinez La Fuente
  
 Manoli Nieto Galve
  
 Carmen Palomares Fillol
  
Assessors:
  
 Fernando Ballester Borreda
  
 Ana Maria Yunta Cespedes
  
Per les empreses
  
Per Aicgc
  
 Juan Emilio Soler Chordá
  
 Enrique Gil Broch
  
 Francisco Torres Torres
  
 Enrique Ribes Campos
  
 Juan Carlos Pitarch Ros
  
 Vicente Izquierdo Sanz
  
 Manuel Montesa Carbonell
  
 Pedro Alfonso Garre
  
 Josefa Motilla Vercher
  
 Vicente Fenollar Gisbert
  
 Vicente Lluch Samper
  
Assessors:
  
 Vicente Bru Parra
  
 José Castell Navarro
  
 Rafael Cerdá Ferrer
  
 Fco.José Martinez Serrano
  
Per Apeca
  
 Miguel Cervera Sanz
  
 Jose Barbera Sabater
  
 Ramón Benavent Bisquert
  
 Fco.José Martinez Signes
  
Assessor:
  
 Enrique Manzana Sanmartin
  
Els càlculs salari global 8 hores i 40 hores setmanals són orientatius per al cas de realitzar-se aqueixa jornada o treballar a la setmana aquestes 40 hores, entenent-se per les parts que la retribució diària o setmanal serà el resultat de multiplicar el salari hora professional (SHP) pel nombre d'hores ordinàries treballades. La columna (3) comprén el salari total per a una jornada de 8 hores per tots els conceptes retributius, incloent-hi parts proporcionals de diumenge, festius, vacances i pagues extra.
  
D'absoluta conformitat amb allò que s'ha exposat, per unanimitat firmen el text que antecedeix els següents comissionats:
  
Taula de salaris per als grups I, II, IV I V
  
amb efecte des de l'1/9/97 fins al 31/8/98 València- Alacant
  
Categories Grup Retribució SHP tarifa mensual
  
 bruta
  
Grup I
  
 ENGINYER, LLICENCIAT,
  
 PROFESSOR MERCANTIL 1 991.103 1.818
  
 AJUDANT TÈCNIC TITULAT 2 068.773 1.264
  
Grup II
  
 CAP SUPERIOR 3 426.012 1.400
  
 CAP DE PRIMERA 3 080.647 1.289
  
 CAP DE SEGONA 3 616.915 1.181
  
 OFICIAL DE PRIMERA 5 334.874 1.067
  
 OFICIAL DE SEGONA 5 738.645 693
  
 AUXILIAR 7 43.383 750
  
 TELEFONISTA 7 96.721 025
  
 ASPIRANT 16/17 AÑOS 11 91.430 192
  
Grup IV
  
 OFICIAL DE PRIMERA (dia) 8 3.611 917
  
 OFICIAL DE SEGONA (dia) 8 3.471 882
  
 AJUDANT (dia) 9 3.343 849
  
 Grup V
  
 ORDENANCES, PORTER,
  
 VIGILANT 6 20.605 656
  
 GRUMS 18/20 ANYS 6 32.855 569
  
 GRUMS 16/18 ANYS 11 04.327 403
  
 DONA NETEJA (major 18 anys) 10 04.297 004
  
Taula de salaris per als grups I, II, IV i V de la
  
Reglamentació Nacional de Treball de la Manipulació
  
 i de l'Envasament per al Comerç i l'Exportació de Cítrics,
  
 amb efecte des de l'1/9/97 fins al 31/8/98
  
per a la província de Castelló
  
Categories Grup Salari SHP
  
 tarifa
  
Grup I
  
 ENGINYER LLICENCIAT
  
 PROFESSOR MERCANTIL 1 727.147 1.642
  
 AJUDANT TÈCNIC TITULAT 2 833.705 1.192
  
Grup II
  
 CAP DE PERSONAL
  
 CAP ADMINISTRATIU 3 677.484 1.339
  
 CAP DE 1a, CAP COMPRES,
  
 CAP COMERCIAL EXTERIOR,
  
 CAP DE COMPRES INTERIOR 3 039.884 1.264
  
 CAIXER, AJUDANT COMERCIAL
  
 I CAP DE TRANSPORTS 3 978.702 1.166
  
 OFICIAL DE 1a 5 924.029 1.015
  
 OFICIAL DE 2a 5 154.904 049
  
 AUXILIAR ADMINISTRATIU 7 40.165 956
  
 TELEFONISTA 7 45.726 697
  
 ASPIRANT ADMTIU FINS
  
 A 18 ANYS 11 56.981 857
  
Grup IV
  
 CONDUCTOR OFICIAL DE 1a 8 3.717 944
  
 CONDUCTOR OFICIAL DE 2a 8 3.646 925
  
 AJUDANT 9 3.512 891
  
Grup V
  
 VIGILANT, PORTER I
  
 ORDENANÇA 7 43.745 228
  
 GRUMS FINS A 18 ANYS 11 17.245 248
  
 DONES NETEJA 10 537
  
Els càlculs salari global 8 hores i 40 hores setmanals són orientatius per al cas de realitzar-se aqueixa jornada o treballar a la setmana aquestes 40 hores entenent-se per les parts que la retribució diària o setmanal serà el resultat de multiplicar el salari hora professional (SHP) pel nombre d'hores ordinàries treballades. La columna tres comprén el salari total per a una jornada de 8 hores per tots els conceptes retributius, incloent-hi parts proporcionals de diumenges, festius, vacances, pagues extres i complement de compensació del plus d'antiguitat.
  
Annex
  
Sobre plus d'antiguitat per quinquenni no completat a
  
data 1-9-1997
  
En compliment del punt 7, de l'article 23 del conveni, es detallen, a continuació, els percentatges aplicables des d'un fins quatre anys:
  
- Un any 1,67 %
  
- Dos anys 3,34 %
  
- Tres anys 4,99 %